ทหารไทยจุกเกาหลีครบอายุ หวัง‘โกลบอลบอนด์’ช่วยโต
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
29 ต.ค. 2565

โพสต์ทูเดย์ — บลจ.ทหารไทย หืดจับ ปีนี้ตั้งเป้าขายกองทุน 2 หมื่นล้าน ชดเชยกองเกาหลีครบอายุ 1.6 หมื่นล้าน หวังกองทุนโกลบอลบอนด์เป็นพระเอกนำทัพ โหมโปรโมชันดันเอยูเอ็ม
นายสมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน (บลจ.) ทหารไทย เปิดเผยว่า ปีนี้มีเป้าหมายที่จะขายกองทุนให้ได้ไม่ต่ำกว่า 2 หมื่นล้านบาท เพื่อชดเชยกองทุนพันธบัตรเกาหลีใต้ที่จะครบกำหนดในปีนี้ 1.6 หมื่นล้านบาท ซึ่งจะทำให้สินทรัพย์ภายใต้การบริหาร (เอยูเอ็ม) เพิ่มขึ้นประมาณ 3,0004,000 ล้านบาท
ทั้งนี้ บลจ.ทหารไทย มีเอยูเอ็ม ณ สิ้นปี 2553 เท่ากับ 1.33 แสนล้านบาท หรือเพิ่มขึ้น 4.23% จากปีก่อน
อย่างไรก็ตาม นายไพศาล ครุฑดำรงชัย รองกรรมการผู้จัดการ บลจ.ทหารไทย กล่าวว่า กองทุนที่เป็นเป้าหมายในการเพิ่มสินทรัพย์ภายใต้การบริหาร คือ กองทุนเปิดทหารไทย Global Bond Fund เนื่องจากมีผลตอบแทนที่ดี และสามารถรองรับเม็ดเงินจากนักลงทุนกองทุนเกาหลีใต้ที่ครบกำหนดได้ โดยทาง บลจ. และธนาคารทหารไทย เตรียมจัดรายการส่งเสริมการขายกองทุนนี้อย่างต่อเนื่อง
“มีเป้าหมายในใจว่า สินทรัพย์สุทธิของกองทุน Global Bond Fund จะเพิ่มได้ถึง 3 หมื่นล้านบาท แต่เป้าหมายแรกที่คาดว่าจะทำได้แน่ๆ คือ 2 หมื่นล้านบาท เนื่องจากเตรียมทำโปรโมชันค่อนข้างมาก และคาดว่าจะมีเงินบางส่วน หรือประมาณ 5,000 ล้านบาท จากกองทุนเกาหลีที่ครบกำหนด นอกจากนี้ยังมีเป้าหมายเพิ่มสินทรัพย์ของกองทุนธนพลัสอีก 1.2–2 หมื่นล้านบาท จาก 2 หมื่นล้านบาทในปัจจุบัน” นายไพศาล กล่าว
นอกจากนี้ นายไพศาลยังกล่าวถึงกองทุนเปิดทหารไทย โกลด์ สิงคโปร์ ที่มีแผนจะเปิดขายในเดือน ก.พ.นี้ ว่า มีนโยบายลงทุนในกองทุน SPDR ที่ซื้อขายในตลาดสิงคโปร์ และป้องกันความเสี่ยงอัตราแลกเปลี่ยนประมาณ 8095% ซึ่งต่างจากกองทุนทหารไทย โกลด์ ที่ลงทุนกองทุน SPDR ที่ซื้อขายในตลาดนิวยอร์ก และไม่ป้องกันความเสี่ยงอัตราแลกเปลี่ยน
“กองทุนเดิมจะดีกว่าถ้านักลงทุนมองว่าค่าเงินบาทจะอ่อนค่า แต่หากมองว่าค่าเงินบาทจะแข็งค่า กองทุนใหม่จะดีกว่า” นายไพศาล กล่าว